cyanic-selkie/wikianc huggingface dataset:
Ουγγρικό Κόμμα του Σκύλου με τις Δύο Ουρές
2015-2016: Φιλομεταναστευτική πολιτική
αριστερά|μικρογραφία|Πόστερ του κόμματος το 2016 Τον Ιούνιο του 2015, κατά τη διάρκεια της μεταναστευτικής κρίσης στην Ευρώπη, ο Πρωθυπουργός Βίκτορ Όρμπαν ξεκίνησε μία εκστρατεία κατά της λαθρομετανάστευσης και την κατασκευή ενός φράχτη στα νότια σύνορα για να τους εμποδίσει την είσοδο. Αντιπολιτευόμενο, το ΟυΚΣ2Ο και το ιστολόγιο Vastagbőr ("Παχύδερμο") ξεκίνησαν από κοινού μια «εκστρατεία κατά της αντιμετανάστευσης», στο πλαίσιο της οποίας συγκέντρωσαν πάνω από 33 εκατομμύρια φιορίνια (δέκα φορές περισσότερα του αναμενόμενου) από τους οπαδούς τους, για να στήσουν γύρω στις 800 διαφημιστικές πινακίδες με ειρωνικά και αστεία συνθήματα, όπως «Ελάτε στην Ουγγαρία ελεύθερα, ήδη δουλεύουμε στην Αγγλία!». Στις 4 Φεβρουαρίου 2016, η δημοσκόπηση του Medián έδειξε ότι το ΟυΚΣ2Ο ήταν στο 1%.
Κατά την περίοδο πριν το Ουγγρικό δημοψήφισμα για τους μετανάστες τον Οκτώβριο του 2016, στο πλαίσιο της αντιμεταναστευτική της πολιτικής, η κυβέρνηση του Όρμπαν τόνισε το πόσο επικίνδυνοι είναι οι μετανάστες, ότι παρενοχλούν τις γυναίκες, κ.α. Αντιπολιτευόμενο, το ΟυΚΣ2Ο δαπάνησε 100.000 ευρώ, που συγκέντρωσε από 4.000 οπαδούς του, για μία εκστρατεία με σατιρικά συνθήματα, όπως: «Ξέρεις ότι ένα εκατομμύριο Ούγγροι θέλουν να μεταναστεύσουν στην Ευρώπη;», «Ξέρεις ότι στα περισσότερα περιστατικά διαφθοράς οι δράστες είναι οι πολιτικοί;», «Ξέρεις ότι στους Ολυμπιακούς ο μεγαλύτερος κίνδυνος για τους Ούγγρους συμμετέχοντες ήταν οι ξένοι ανταγωνιστές;». Ο αρχηγός του κόμματος Γκέργκελι Κόβατς δήλωσε στο BBC News ότι «''Δεν μπορούμε να κάνουμε τίποτα για όλους αυτούς που έχασαν τις μέρες τους μισώντας τους μετανάστες, που στις ζωές τους έχουν δει περισσότερους εξωγήινους από άλλους πλανήτες παρά μετανάστες. [...]Θέλουμε να ξέρουν ότι δεν είναι μόνοι''». Έτσι, το κόμμα κάλεσε τους πολίτες να ακυρώσουν τις ψήφους τους. Μάλιστα, κυκλοφόρησαν μία εφαρμογή για κινητό που ονομαζόταν «Άκυροι ψήφοι», που όμως κρίθηκε παράνομη και στο κόμμα επιβλήθηκε πρόστιμο 832.000 φιορίνια. Τελικά, το πρόστιμο μειώθηκε στα 100.000 φιορίνια. Τελικά, η προσέλευση στο δημοψήφισμα ήταν χαμηλή (44,04%) και το 6% των ψήφων ήταν άκυροι ή λευκοί.
μικρογραφία|210x210px|Ο Γκέργκελι Κόβατς το 2017|εναλλ.=
2017-σήμερα: Ανοδική πορεία
Στις Ουγγρικές βουλευτικές εκλογές του 2018 το ΟυΚΣ2Ο συγκέντρωσε το 1,73% των ψήφων, δεν έφτασε το εκλογικό όριο (5%) και δεν κέρδισε καμία έδρα. Στις τοπικές εκλογές του 2019, το κόμμα ήταν υποψήφιο σε τέσσερις μονοεδρικές περιφέρειες της Βουδαπέστης (2η, 12η, 14η και 15η). Επίσης, υποστήριξε την υποψήφια της 9ης περιφέρειας, την Κριστίνα Μπάρανι, η οποία εκλέχθηκε δήμαρχος και διόρισε τη Ζουζάνα Ντόμε του ΟυΚΣ2Ο αντιδήμαρχο.
Παραπομπές
Κατηγορία:Πολιτικά κόμματα στην Ουγγαρία Κατηγορία:Σελίδες με πηγές CS1 στα Ουγγρικά (hu)
Δαΐφρονας
Στην ελληνική μυθολογία με το όνομα Δαΐφρονας (αρχ. ελλ. Δαΐφρων, που σημαίνει «σκεπτόμενος τον πόλεμο») αναφέρονται δύο από τους 50 γιους του Αιγύπτου, τους «Αιγυπτιάδες». Ο μεγαλύτερος στην ηλικία Δαΐφρονας είχε μητέρα την Αργυφίη και 5 ομοθαλείς αδελφούς, ενώ ο νεότερος είχε μητέρα την Ηφαιστίνη και είχε επίσης 5 ομοθαλείς αδελφούς.
Οι δύο Δαΐφρονες πήραν ως συζύγους δύο από τις 50 Δαναΐδες (κόρες του Δαναού, δίδυμου αδελφού τού Αιγύπτου), επίσης ετεροθαλείς αδελφές: Ο μεν πρώτος Δαΐφρων τη Σκαιή (κόρη της Ευρώπης), ο δε δεύτερος την Αδιάντη (κόρη της Έρσης). Αμφότεροι οι Δαΐφρονες δολοφονήθηκαν από τις συζύγους τους την πρώτη νύχτα του γάμου τους, όπως και οι άλλοι 47 από τους αδελφούς τους (διασώθηκε μόνο ο Λυγκέας).
Η παραπάνω είναι η κυρίαρχη παράδοση. Σύμφωνα ωστόσο με άλλες παραδόσεις, όλοι οι γιοι του Αιγύπτου, συνεπώς και οι δύο Δαΐφρονες, είχαν μητέρα την Ευρυρρόη, θυγατέρα του ποτάμιου θεού Νείλου, ή την Ισαία, θυγατέρα του Αγήνορα.
Πηγή
Δαιφρονας
Μενάλκης (μυθολογία)
Στην ελληνική μυθολογία με το όνομα Μενάλκης αναφέρεται ένας από τους 50 γιους του Αιγύπτου (βασιλιά της ομώνυμης χώρας), τους «Αιγυπτιάδες». Ο Μενάλκης είχε μητέρα τη Γοργώ και 5 ομοθαλείς αδελφούς, τους Περίφαντα, Οινέα, Αίγυπτο (ομώνυμο του πατέρα του), Λάμπο και Ίδμωνα.
Ο Μενάλκης πήρε ως συζύγό του μία από τις 50 Δαναΐδες (κόρες του Δαναού, δίδυμου αδελφού τού Αιγύπτου), την Αδίτη (κόρη της Πιερίας). Δολοφονήθηκε από τη συζύγό του την πρώτη νύχτα του γάμου τους, όπως και οι άλλοι 48 από τους αδελφούς του (διασώθηκε μόνο ο Λυγκέας).
Σύμφωνα με άλλες παραδόσεις, όλοι οι γιοι του Αιγύπτου, συνεπώς και ο Μενάλκης, είχαν μητέρα την Ευρυρρόη, θυγατέρα του ποτάμιου θεού Νείλου, ή την Ισαία, θυγατέρα του Αγήνορα.
Πηγή
Μεναλκης
Ευρυρρόη
Στην ελληνική μυθολογία με το όνομα Ευρυρρόη αναφέρεται μία από τις θυγατέρες του ποτάμιου θεού Νείλου. Μπορεί έτσι να θεωρηθεί ως μία από τις Ναϊάδες. Σύμφωνα με μία παράδοση (όχι την επικρατούσα), την οποία διασώζει ο Τζέτζης, η Ευρυρρόη υπήρξε η μοναδική σύζυγος του Αιγύπτου, βασιλιά της ομώνυμης χώρας, και μητέρα και των πενήντα γιων του! Κατά την επικρατούσα παράδοση πάντως, αυτοί οι 50 γιοι, γνωστοί ως «Αιγυπτιάδες», ήταν τέκνα 6 διαφορετικών γυναικών. Οι 49 από τους 50 δολοφονήθηκαν από τις συζύγους τους, τις Δαναΐδες, την πρώτη νύχτα του γάμου τους.
Παραπομπές
Ευρυρροη
Tetris
To Tetris (ρωσικά: Те́трис, προφορά: ˈtɛtrʲɪs) είναι βιντεοπαιχνίδι παζλ αντιστοιχίσεως πλακιδίων, το οποίο αρχικά αναπτύχθηκε και σχεδιάστηκε από τον Ρώσο σχεδιαστή βιντεοπαιχνιδιών Αλεξέι Παζίτνωφ. Το παιχνίδι κυκλοφόρησε στις 6 Ιουνίου του 1984, ενώ ο Παζίτνωφ εργαζόταν στο Κέντρο Υπολογιστικής Ντορόντνιτσιν της Ρωσικής Ακαδημίας Επιστημών, στη Μόσχα. Η ονομασία του παιχνιδιού προήλθε από το ελληνικό πρόθημα «τέτρα», που σημαίνει τέσσερα, καθώς κι από την αντισφαίριση, αγαπημένο άθλημα του Παζίτνωφ.
Το Τέτρις έγινε το πρώτο βιντεοπαιχνίδι της ΕΣΣΔ που κυκλοφόρησε στις ΗΠΑ, όπου διανεμήθηκε από την Spectrum HoloByte για το Commodore 64 και τους υπολογιστές IBM. Το παιχνίδι χρησιμοποιεί κλασικά σχήματα παζλ, τα οποία χρησιμοποιούνται από το 1907, τα οποία τα ονόμασε Πολυόμινα ο γνωστός μαθηματικός Σόλομον Γ. Γκόλομπ. Σκοπός του παιχνιδιού είναι το ορθό και συμμετρικό κτίσιμο αυτών των σχημάτων. Σε περίπτωση σωστών τοποθετήσεων εξαφανίζεται όγκος αυτών και δημιουργείται περαιτέρω χώρος για κτίσιμο, ενώ σε αντίθετη περίπτωση ο τοίχος ξεπερνά τα όρια και τελειώνει το παιχνίδι.
Ήδη από τις πρώτες εκδόσεις του παιχνιδιού, τόσο η έκδοση μηχανών τύπου στοών (arcade) όσο και οι οικιακές εκδόσεις είχαν μεγάλες εισπρακτικές επιτυχίες, ωστόσο η έκδοση που το έκανε ένα από τα δημοφιλέστερα και κλασικότερα παιχνίδια όλων των εποχών ήταν αυτή του Game Boy, η οποία έγινε το 1989. Στο εκατοστό τεύχος του, το Electronic Gaming Monthly τοποθέτησε το Τέτρις πρώτο στη λίστα με τα Σπουδαιότερα Παιχνίδια όλων των εποχών. Το 2007, σε αντίστοιχη λίστα της IGN, το παιχνίδι κατέληξε στην δεύτερη θέση. Το 2010, ανακοινώθηκε ότι όλη η σειρά Τέτρις είχε πουλήσει 170 εκατομμύρια αντίτυπα, εκ των οποίων τα 70 εκ. ήταν υλικά και τα 100 εκ. ψηφιακά σε κινητές συσκευές, πράγμα που το έκανε το παιχνίδι με τις περισσότερες πωλήσεις μέσω λήψεως όλων των εποχών. Στις 14 Μαρτίου του 2014, η The Tetris Company ανακοίνωσε ότι, για την 30ή επέτειο του παιχνιδιού, το παιχνίδι θα ήταν διαθέσιμο στις κονσόλες PlayStation 4 και Xbox One, με τη συνεργασία της Ubisoft (διανομή) και της SoMa Play (ανάπτυξη).
Τρόπος παιχνιδιού
Το παιχνίδι χρησιμοποιεί επτά σχήματα τούβλων, τα οποία πέφτουν από το πάνω μέρος της οθόνης, χωρίς σταματημό. Ο παίκτης καλείται να τα τοποθετήσει με τρόπο τέτοιο, ώστε να ταιριάζουν και να μην υπάρχουν κενά μεταξύ τους. Όταν τα τούβλα σχηματίζουν πλήρεις γραμμές, τότε οι γραμμές αυτές εξαφανίζονται οριζοντίως. Αν δεν γίνει αυτό και οι συνθέσεις από τουβλάκια έχουν συνεχώς κενό χώρο, η οθόνη αναπόφευκτα θα γεμίσει και το παιχνίδι θα τερματιστεί με ήττα του παίκτη.
Εκατερίνα Άρμπορε
Η Εκατερίνα Άρμπορε (αγγλικά: Ecaterina Arbore ), (Γενεύη, 16 Οκτωβρίου 1873 - Τιρασπόλ, 2 Δεκεμβρίου 1937) ήταν Ρουμάνα - σοβιετικός γιατρός, συγγραφέας και πολιτικός.
Πρώτα χρόνια
Η Άρμπορε ήταν κόρη του συγγραφέα και δημοσιογράφου Ζαμφίρ Άρμπορε, ο οποίος πήρε τη ρουμανική υπηκοότητα το 1879 [1] και εγγονή του Έλληνα επιχειρηματία Κονσταντάν Ράλλη-Άρμπορε. Σπούδασε στην Ιατρική Σχολή του Πανεπιστημίου του Βουκουρεστίου και μετά συνέχισε τις σπουδές στο Ινστιτούτο Παστέρ στο Παρίσι. Στη συνέχεια σπούδασε για δύο χρόνια στην Ιατρική και Χειρουργική Ακαδημία της Αγίας Πετρούπολης.
Μετά την αποφοίτησή της, η Άρμπορε εργάστηκε σε ένα νοσοκομείο για ορφανά στο Βουκουρέστι. Αντιμετώπισε προβλήματα της βιομηχανικής υγιεινής και της εξάπλωση της φυματίωσης μεταξύ των εργαζομένων και υποστήριξε την οργάνωση των αντιμέτρων. Το 1907 δημοσίευσε το πρώτο της άρθρο σε ρουμανική εφημερίδα για την υγεία των βιομηχανικών εργατών. Ταυτόχρονα, ζήτησε αυξημένη κοινωνική ασφάλιση και προσπάθησε να βελτιώσει τις συνθήκες, κυρίως δημιουργώντας τα πρώτα βρεφονηπιακά συγκροτήματα στη Ρουμανία.
Στη Σοβιετική Ένωση
Μετά την Οκτωβριανή Επανάσταση, έγινε ενθουσιώδης υποστηρίκτρια της Μπολσεβίκικης ιδεολογίας, επιλέγοντας να εγκαταλείψει τη Ρουμανία για να ενσωματωθεί στην Μπολσεβίκικη Ρωσία το 1918. Εκεί, αφού έγινε δεκτή στις τάξεις του Κόμματος, η Άρμπορε ενσωματώθηκε στη διοικητική δομή του Ουκρανικού Σοσιαλιστικού Κόμματος, ως Επίτροπος Υγείας.
Επέστρεψε για λίγο στη Ρουμανία, το 1924, αλλά εκδιώχτηκε γρήγορα από τις αρχές. Πίσω στο σοβιετικό κράτος, η Άρμπορε ήταν εκπρόσωπος του Ρουμανικού Σοσιαλιστικού-Κομμουνιστικού Κόμματος στο 5ο Συνέδριο της Κομιντέρν και συμμετείχε στο 5ο Συνέδριο του Κόμματος στη Μόσχα και το Χάρκοβο (1931). Ήταν μέλος στην Επαναστατική Επιτροπή της Αυτόνομης Σοβιετικής Σοσιαλιστικής Δημοκρατίας της Μολδαβίας και εκλέχθηκε Αντιπρόεδρος της εθνικής επιτροπής για την υγειονομική περίθαλψη και την Επιθεώρηση του Λαϊκού Επιτρόπου για τους Εργάτες και τους Αγρότες της Μολδαβίας.
Δίωξη και δολοφονία
Ως ένα παλιό μέλος του κινήματος, έγινε ένας φυσικός στόχος για την καταστολή του Ιωσήφ Στάλιν. Θεωρήθηκε ως κομματική οπαδός του Τροτσκισμού, περιθωριοποιήθηκε και της αφαιρέθηκε κάθε πολιτική απόφαση. Συνελήφθη κατά τη διάρκεια της Μεγάλης Εκκαθάρισης και πέθανε το 1937 (δεν είναι γνωστό εάν αυτό σήμαινε ότι εκτελέστηκε αμέσως ή αν ο θάνατός της προηγήθηκε της παραμονής στο Γκουλάγκ).
Αργότερα αποκαταστάθηκε από τις σοβιετικές αρχές κατά τη διάρκεια της διαδικασίας Αποσταλινοποίησης, και στη Ρουμανία λίγο μετά την άνοδο του Νικολάε Τσαουσέσκου, ο οποίος είχε καταδικάσει τις σοβιετικές πολιτικές το 1968.
Παραπομπές
Κατηγορία:Ρουμάνοι πολιτικοί Κατηγορία:Σοβιετικοί ιατροί Κατηγορία:Ρουμάνοι συγγραφείς
Γκαρθία Α΄ του Λεόν
O Γκαρθία Α΄, ισπαν.: García I, (π. 871 – 19 Ιανουαρίου 914) από τον Οίκο των Αστουριών-Λεόν ήταν βασιλιάς του Λεόν από το 910 μέχρι το τέλος του και ο μεγαλύτερος από τους τρεις διαδοχικούς γιους του Αλφόνσου Γ΄ του Μεγάλου από τη σύζυγό του Χιμένα.
Βιογραφία
Ο Γκαρθία συμμετείχε στην κυβέρνηση μαζί με τον πατέρα του μέχρι το 909. Εκείνη τη χρονιά αποκαλύφθηκε μία συνωμοσία, στην οποία ενεπλάκη ο Γκαρθία. Ο Αλφόνσος παραιτήθηκε του θρόνου του και μοίρασε το βασίλειο στους τρεις γιους του. Το Λεόν πήγε στη Γκαρθία Α΄, η Γαλικία στο Ορδόνιο Β΄ και οι Αστούριες στον Φρουέλα Β΄. Ωστόσο, η κυριαρχία των Αστουριών αναγνωρίστηκε.
Η βασιλεία του Γκαρθία Α΄ είδε την οχύρωση του Δούρου και τον επανοικισμό των Ρόα, Όσμα, Κλούνια και Σαν Εστεβάν ντε Γκορμάθ. Κατά τη διάρκεια αυτής της περιόδου, ο Γκονθάλο Φερνάντεθ, κόμης της Καστίλης κέρδισε επιρροή μέσω αυτών των προσπαθειών. Κατά τον τέλος του στη Θαμόρα δεν είχε κληρονόμους και το βασίλειό του πέρασε στον Ορδόνιο Β΄.
Η σύζυγος του Γκαρθία Α΄, Mουνιαδόνα, αναφέρεται από τον Πελάγιο του Οβιέδo ότι ήταν κόρη του Nούνιο Φερνάντεθ, αλλά αυτό είναι χρονολογικά αδύνατο. Ο Σάντσεθ Αλμπορνόθ πρότεινε αντ 'αυτού ότι ήταν κόρη του Mούνιο Νούνιεθ, του repoblador της Ρόα και του κόμη της Καστίλης. Μπορεί να ήταν η ίδια Mουνιαδόνα, που αργότερα παντρεύτηκε με τον Φερδινάνδ Ανσούρεθ της Καστίλης.
Εξωτερικοί σύνδεσμοι
Κατηγορία:Οίκος των Αστουριών-Λεόν
Ανθοχώρι Λακωνίας
Γεωγραφία
Το Ανθοχώρι είναι οικισμός στο δυτικοκεντρικό τμήμα του νομού Λακωνίας. Βρίσκεται στους ανατολικούς πρόποδες του Ταϋγέτου, κοντά στον επαρχιακό δρόμο Ανωγείων-Άρνας και λίγο νοτιότερα του Ξηροκαμπίου, σε μέσο σταθμικό υψόμετρο 240. Απέχει 17 χλμ. περίπου Ν. της Σπάρτης.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 ως Κατσουλέικα και προσαρτήθηκε στον δήμο Φάριδος του νομού Λακωνίας. Το 1899 εντάχθηκε στον -τέως- νομό Λακεδαίμονος και το 1909 υπήχθη οριστικά στον νομό Λακωνίας. Το 1955 μετονομάστηκε σε Ανθοχώρι. Το 1965 προσαρτήθηκε στην κοινότητα Ξηροκαμπίου. Με το ΦΕΚ 244Α – 04/12/1997 αποσπάστηκε από την κοινότητα Ξηροκαμπίου και προσαρτήθηκε στον δήμο Φάριδος. Με το ΦΕΚ 87Α – 07/06/2010 αποσπάστηκε από τον δήμο Φάριδος και προσαρτήθηκε στον δήμο Σπαρτιατών.
Πηγές
Κατηγορία:Χωριά του νομού Λακωνίας Κατηγορία:Δήμος Σπάρτης
Σεργκέι Καρασιόφ
Ο Σεργκέι Βασίλιεβιτς Καρασιόφ (Серге́й Васильевич Карасёв· Αγία Πετρούπολη, 26 Οκτωβρίου 1993), αναφερόμενος εσφαλμένα συνήθως στα ελληνικά ως Καράσεφ, είναι Ρώσος επαγγελματίας καλαθοσφαιριστής. Με ύψος 2,01 μέτρα αγωνίζεται ως σούτινγκ γκαρντ / σμολ φόργουορντ για τη Ζενίτ Αγίας Πετρούπολης στην VTB Λίγκα. Επιλέχθηκε στην 19η θέση στο NBA Ντραφτ του 2013 από τους Κλίβελαντ Καβαλίερς.
Τριούμφ Λιούμπερτσι
Αφού αγωνίστηκε για την ομάδα U23 της Τριούμφ Λιούμπερτσι τη σεζόν 2009-10, ο Καρασιόφ εντάχθηκε στην πρώτη ομάδα για την σεζόν 2010-11 του Πρωταθλήματος Ρωσίας. Είχε κατά μέσο όρο 16,1 πόντους ανά αγώνα, κατά τη διάρκεια της σεζόν 2012-13 του EuroCup, της 2ης βαθμίδας των ευρωπαϊκών διοργανώσεων. Στις 3 Απριλίου 2013, αποφάσισε να δηλώσει συμμετοχή για το NBA Ντραφτ.
Κλίβελαντ Καβαλίερς
Ο Καρασιόφ επιλέχθηκε στην 19η θέση στο NBA Ντραφτ του 2013 από τους Κλίβελαντ Καβαλίερς. Στις 20 Αυγούστου 2013, υπέγραψε rookie συμβόλαιο με την ομάδα. Κατά τη διάρκεια της πρώτης του σεζόν, έπαιξε σε πολλούς αγώνες με τους Κάντον Τσάρτζ στην NBA Development League.
Μπρούκλιν Νετς
Στις 10 Ιουλίου 2014 ο Καρασιόφ μετακινήθηκε στους Μπρούκλιν Νετς σε μία ανταλλαγή τριών ομάδων, στην οποίο συμμετείχαν οι Καβαλίερς και οι Μπόστον Σέλτικς. Στις 24 Οκτωβρίου 2014, οι Νετς ενεργοποίησαν την επιλογή για τρίτο έτος στο rookie συμβόλαιο του Καρασιόφ, επεκτείνοντας το μέχρι τη σεζόν 2015-16. Στις 11 Μαρτίου 2015, τέθηκε εκτός για το υπόλοιπο της σεζόν 2014-15, αφού διαγνώστηκε με εξάρθρωση επιγονατίδας και με διάταση έσω πλαγίου συνδέσμου στο δεξί γόνατο, μαζί με πολλαπλά χαλαρά σώματα στην άρθρωση του γόνατος.
Στις 26 Μαρτίου 2016 σημείωσε 17 πόντους(ρεκόρ σταδιοδρομία) σε μία νίκη με 120-110 επί των Ιντιάνα Πέισερς.
Ζενίτ Αγίας Πετρούπολης
Την 1η Ιουλίου 2016 ο Καρασιόφ επέστρεψε στη Ρωσία και υπέγραψε συμβόλαιο 2 + 1 ετών με τη Ζενίτ Αγίας Πετρούπολης.
Γιάννης Μολφέτας (καλαθοσφαιριστής, γεν. 1992)
Ο Γιάννης Μολφέτας, γεννημένος στις 28 Ιανουαρίου 1992 στην Πάτρα, είναι Έλληνας επαγγελματίας καλαθοσφαιριστής με ύψος 1,96μ. αγωνιζόμενος στη θέση τόσο του γκαρντ όσο και του φόργουορντ.
Σεργκέι Καρασιόφ
Χίμκι
Την 1η Ιουλίου 2019, υπέγραψε διετές συμβόλαιο με τη Χίμκι. Τη σεζόν 2020-21, είχε 5.7 πόντους, 2 ριμπάουντ και 1 ασίστ στην Ευρωλίγκα.
Ζενίτ Αγίας Πετρούπολης
Στις 7 Ιουνίου 2021, ανακοινώθηκε η επιστροφή του στην Ζενίτ Αγίας Πετρούπολης για μια τρίτη παρουσία ως μέλος της ομάδας. Τη σεζόν 2021-22, κατέκτησε τον τίτλο της VTB Λίγκα, αφού η Ζενίτ επικράτησε της ΤΣΣΚΑ με 4-3 στη σειρά των τελικών. Μέτρησε κατά μέσο όρο 9.3 πόντους, 2.7 ριμπάουντ και 1 ασίστ ανά 18 λεπτά συμμετοχής κατά τη διάρκεια της σεζόν. Στις 21 Ιουνίου 2022, ανανέωσε το συμβόλαιό του για ακόμα δύο χρόνια.
Γιάννης Μολφέτας (καλαθοσφαιριστής, γεν. 1992)
Ξεκίνησε να ασχολείται με το μπάσκετ σε μικρή ηλικία (2003) με την θυγατρική του Απόλλωνα Πατρών ομάδα της Απολλωνιάδας ενώ έχει αγωνιστεί και με την Εθνική Εφήβων όσο έπαιζε με την Απολλωνιάδα.
Σεργκέι Καρασιόφ
Εθνική ομάδα
Εκπροσώπησε για πρώτη φορά την Εθνική Ρωσίας στους Θερινούς Ολυμπιακούς Αγώνες του 2012 στο Λονδίνο. Ήταν παρόν και στο Ευρωμπάσκετ 2013 και στο Παγκόσμιο Κύπελλο του 2019.
Γιάννης Μολφέτας (καλαθοσφαιριστής, γεν. 1992)
Επαγγελματική καριέρα
Ξεκίνησε την επαγγελματική του καριέρα από την ομάδα του Απόλλωνα Πατρών με τον οποίο σημαντικότερη στιγμή της καριέρας του ήταν η συμμετοχή του στον τελικό Κυπέλλου Ελλάδας τη σαιζόν 2014-15 όπου έχασε από τον Παναθηναϊκό (68-53).
Σεργκέι Καρασιόφ
Προσωπική ζωή
Ο Καρασιόφ είναι γιος του Ρώσου πρώην διεθνούς παίκτη και προπονητή της Ζενίτ Βασίλι Καρασιόφ. Επίσης, έπαιζε υπό τις οδηγίες του πατέρα του κατά τη διάρκεια της θητείας του στην Τριούμφ Λιούμπερτσι, καθώς και στην Εθνική Ρωσίας στο Ευρωμπάσκετ 2013.
Γιάννης Μολφέτας (καλαθοσφαιριστής, γεν. 1992)
Επαγγελματική καριέρα
Τον Αύγουστο 2015 υπέγραψε συμβόλαιο συνεργασίας με την ομάδα του Δούκα, με τον οποίο αγωνίστηκε στην Α2 Εθνική για δύο σεζόν. Τον Οκτώβριο του 2017 υπέγραψε στον Πανιώνιο. Τον Αύγουστο 2018 υπέγραψε συμβόλαιο συνεργασίας με την ομάδα του Απόλλωνα Πάτρας.
Σεργκέι Καρασιόφ
Παραπομπές
Κατηγορία:Ρώσοι καλαθοσφαιριστές Κατηγορία:Σούτινγκ γκαρντ Κατηγορία:Σμολ φόργουορντ Κατηγορία:Καλαθοσφαιριστές Εθνικής Ρωσίας Κατηγορία:Καλαθοσφαιριστές Ζενίτ Αγίας Πετρούπολης Κατηγορία:Καλαθοσφαιριστές Κλίβελαντ Καβαλίερς Κατηγορία:Καλαθοσφαιριστές Κάντον Τσαρτζ Κατηγορία:Καλαθοσφαιριστές Μπρούκλιν Νετς Κατηγορία:Καλαθοσφαιριστές Χίμκι Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές ρωσικών συλλόγων Κατηγορία:Καλαθοσφαιριστές του NBA Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές στους Θερινούς Ολυμπιακούς Αγώνες 2012 Κατηγορία:Καλαθοσφαιριστές Ευρωμπάσκετ 2013 Κατηγορία:Καλαθοσφαιριστές Παγκοσμίου Κυπέλλου 2019 Κατηγορία:Ολυμπιονίκες της καλαθοσφαίρισης
Γιάννης Μολφέτας (καλαθοσφαιριστής, γεν. 1992)
Με την εθνική ομάδα
Τη διετία 2009-2010 συμμετείχε στους κόλπους της Εθνικής Ομάδας Εφήβων. Το 2010 αγωνίστηκε στο Πανευρωπαϊκό Πρωτάθλημα Εφήβων (U-18) στο Βίλνιους της Λιθουανίας όπου η Εθνική κατέλαβε την όγδοη θέση.
Λοιπά στοιχεία
Θείος του είναι ο Ανδρέας Μολφέτας, πρώην καλαθοσφαιριστής, προπονητής και πρόεδρος του Απόλλωνα Πατρών, και ξάδερφός του ο συνονόματός του παλιός καλαθοσφαιριστής του Απόλλωνα Πατρών Γιάννης Μολφέτας.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Καλαθοσφαιριστές Απόλλωνα Πατρών‎‎ Κατηγορία:Καλαθοσφαιριστές Απολλωνιάδας Κατηγορία:Καλαθοσφαιριστές Εκπαιδευτηρίων Δούκα Κατηγορία:Καλαθοσφαιριστές Πανιωνίου
Ομόνοια Ψευδά
Η Ομόνοια Ψευδά είναι κυπριακή ποδοσφαιρική ομάδα με έδρα τον Ψευδά της επαρχίας Λάρνακας.
Ιστορία
Η Ομόνοια Ψευδά ιδρύθηκε το 1969 και είναι το ένα από τα δυο τμήματα του Αθλητικού Συλλόγου Ομόνοια Ψευδά.
Η ομάδα του συλλόγου μέχρι το 2017 αγωνιζόταν στις διοργανώσεις της Επαρχιακής Ποδοσφαιρικής Ένωσης Λάρνακας (ΕΠΕΛ). Το 2017 εξασφάλισε μέσα από το πρωτάθλημα ένταξης την άνοδο της στην Επίλεκτη κατηγορία ΣΤΟΚ. Την ίδια χρονιά κατέκτησε και το πρωτάθλημα πρωταθλητριών ΣΤΟΚ. Την χρονιά αυτή η ομάδα κατέκτησε 6 συνολικά τίτλους, κερδίζοντας όλες τις διοργανώσεις στις οποίες συμμετείχε.
Την περίοδο 2017-18 τερμάτισε στη δεύτερη θέση του πρωταθλήματος κερδίζοντας την άνοδο της στην Γ΄ κατηγορία. Μέχρι την προτελευταία αγωνιστική βρισκόταν στην πρώτη θέση, αλλά στην τελευταία αγωνιστική έφερε ισοπαλία και έτσι περιορίστηκε στη δεύτερη θέση.
Την περίοδο 2018-19 τερμάτισε στη δεύτερη θέση του πρωταθλήματος κερδίζοντας την άνοδο της στη Β΄ κατηγορία.
Την περίοδο 2019-20 η Ομόνοια συμμετείχε στη Β΄ κατηγορία 2019-20. Λόγω της Πανδημίας του κορονοϊού το πρωτάθλημα αρχικά ανεστάλη και στη συνέχεια διεκόπη. Την περίοδο 2020-21 τερμάτισε στη δέκατη έκτη θέση του πρωταθλήματος Β΄ κατηγορίας και υποβιβάστηκε.
1Η Ομόνοια κέρδισε 34 βαθμούς. Ωστόσο τιμωρήθηκε με αφαίρεση 6 βαθμών και έτσι στην τελική βαθμολογία αναγράφονται 28 βαθμοί.
Δείτε επίσης
Κατηγορία:Αθλητικοί σύλλογοι Επαρχίας Λάρνακας Κατηγορία:Ιδρύσεις ποδοσφαιρικών ομάδων το 1969 Κατηγορία:Ποδοσφαιρικές ομάδες Κύπρου (ανδρών) Κατηγορία:Ψευδάς
Το Νοσοκομείο Ναϊρόμπι
Τοποθεσία
Βρίσκεται στην Argwings Kodhek Road, στη συνοικία Upper Hill, στην πρωτεύουσα της Κένυα, Ναϊρόμπι. Το νοσοκομείο βρίσκεται περίπου 4.5 km δυτικά του Διεθνούς Συνεδριακού Κέντρου Κενυάττα (Kenyatta International Conference Centre).
Οι συντεταγμένες του νοσοκομείου είναι 01°17'44.0" S, 36°48'18.0" E (Γεωγραφικό πλάτος: -1.296115; Γεωγραφικό μήκος: 36.804718).
Ευεργέτες
thumb|200px|δεξιά|Ο Κυβερνήτης της Κένυα Sir Philip Euen Mitchell, παρασημοφορεί (εκ μέρους της Βασίλισσας Ελισάβετ Β΄) τον Χρ. Γαλανό (π. προ της 21 Ιουν.1952). Ο Έλληνας Μακεδόνας Χρήστος Γαλανός δώρισε το αμύθητο για την εποχή εκείνη ποσό των 50.000 λιρών Αγγλίας. Επρόκειτο για την μεγαλύτερη μεμονωμένη δωρεά που έγινε ποτέ στο Νοσοκομείο.
Προς τιμήν του το Νοσοκομείο Ναϊρόμπι, έχει αφιερώσει μια του πτέρυγα στον Γαλάνο. Το όνομά του είναι χαραγμένο σε μια μεγάλη μπρούτζινη πλακέτα: The Galanos Wing - 1960, έτσι ονομάζεται επίσης και η κλινική.
Το παρασκήνιο κατά την ευεργεσία
Όταν η αντιπροσωπεία του τότε Ευρωπαϊκού Νοσοκομείου Ναϊρόμπι επισκέφθηκε το γραφείο του Χρ. Γαλάνου και ο δικηγόρος του Fredirick Miller, του ανέπτυξε τον λόγο της επίσκεψης της, ο Χρ. Γαλάνος έσπρωξε το βιβλιάριο των επιταγών του προς τον γραμματέα του ταμείου και του είπε: "Γράψε 50.000". Ο γραμματέας έγραψε σε μια επιταγή το ποσό των 50.000 Σελινιών Ανατολικής Αφρικής (το οποίο εκείνη την εποχή, ήταν και το επίσημο νόμισμα της χώρας) και την επέστρεψε στον Χρ. Γαλανό, προκειμένου να υπογραφεί. Ο Χρ. Γαλάνος κοίταξε την επιταγή και την ξανά έσπρωξε πίσω (προς τον γραμματέα του ταμείου), λέγοντάς του με ένα χαμόγελο: «Εννοούσα 50.000 λίρες Αγγλίας». '' Αυτή η ιστορία είναι ενδεικτική της προσωπικότητας του Χρ. Γαλανού. Οι Έλληνες της Τανζανίας συμπληρώνουν ότι το ποσό των 50.000 λιρών Αγγλίας, δηλαδή ένα εκατομμύριο Δολάρια ΗΠΑ εκείνη την εποχή, ήταν ποσό αστρονομικό και προσθέτουν ότι η Επιτροπή δεν μπορούσε να το πιστέψει και έσκισε την επιταγή. ''
Επισκόπηση
Το ίδρυμα εγκαινιάστηκε επίσημα στις 9 Απριλίου 1954, αποκλειστικά ως «Ευρωπαϊκό Νοσοκομείο Ναϊρόμπι», στην Κένυα, η οποία τότε ήταν αποικία του Ηνωμένου Βασιλείου.
Στις 19 Οκτωβρίου 1961 άρχισε να εξυπηρετεί μη Ευρωπαίους και η ονομασία του αλλάχτηκε σε «Το Νοσοκομείο Ναϊρόμπι».
Επέκταση
Τον Αύγουστο του 2016 τα μέσα μαζικής ενημέρωσης της Κένυα ανέφεραν ότι το νοσοκομείο σχεδίαζε να επεκτείνει τη φυσική του υποδομή, το επίπεδο στελέχωσης και την χωρητικότητα των κλινών του. Η προγραμματισμένη επέκταση, προϋπολογίστηκε στα 5,7 δισ. KSh (περίπου 57,2 εκατ. Δολάρια ΗΠΑ), περιλαμβάνοντας τα εξής:
Δείτε επίσης
• 3
Σημειώσεις
<div style=""> <references group="Σημ."/> <div style=""> <references group="Παρ. Σημ."/>
Υποσημειώσεις
<div style=""> <references group="Υποσημ."/> <div style=""> <references group="Παρ. Υποσημ."/>
Παραπομπές
<div style="">
Αντόνιο Ρίντιγκερ
Ο Αντόνιο Ρίντιγκερ (3 Μαρτίου 1993) είναι Γερμανός ποδοσφαιριστής που αγωνίζεται στην Ρεάλ Μαδρίτης και στην Εθνική Γερμανίας στη θέση του κεντρικού αμυντικού.
Σε συλλόγους
Η καριέρα του ξεκίνησε το 2011 από τη δεύτερη ομάδα της Στουτγκάρδης και την επόμενη χρονιά μετέβη στην πρώτη. Το 2015 παραχωρήθηκε δανεικός στη Ρόμα, στην οποία υπέγραψε το 2016. Από τον Ιούλιο του 2017 είναι παίκτης της Τσέλσι. Τον Ιούνιο του 2022 ανακοινώθηκε από την Ρεάλ Μαδρίτης.
Στην εθνική ομάδα
Έκανε το ντεμπούτο του με την Εθνική Γερμανίας τον Μάιο του 2014 σε έναν αγώνα με την Πολωνία. Συμμετείχε στο Κύπελλο Συνομοσπονδιών του 2017, στο οποίο η Γερμανία κατέκτησε το τρόπαιο.
Παραπομπές
Κατηγορία:Γερμανοί ποδοσφαιριστές Κατηγορία:Ποδοσφαιριστές Εθνικής Γερμανίας Κ18 Κατηγορία:Ποδοσφαιριστές Εθνικής Γερμανίας Κ19 Κατηγορία:Ποδοσφαιριστές Εθνικής Γερμανίας Κ20 Κατηγορία:Ποδοσφαιριστές Εθνικής Γερμανίας Κ21 Κατηγορία:Ποδοσφαιριστές Εθνικής Γερμανίας Κατηγορία:Ποδοσφαιριστές ΦφΜ Στουτγκάρδη Κατηγορία:Ποδοσφαιριστές Ρόμα Κατηγορία:Ποδοσφαιριστές Τσέλσι ΦΚ Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Σέριε Α Κατηγορία:Ποδοσφαιριστές Πρέμιερ Λιγκ Κατηγορία:Αμυντικοί ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Παίκτες νικητές ΟΥΕΦΑ Γιουρόπα Λιγκ Κατηγορία:Παίκτες νικητές Κυπέλλου Συνομοσπονδιών FIFA Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022
Κάρολος Φρειδερίκος Β΄ της Βυρτεμβέργης-Ελς
Ο Κάρολος-Φρειδερίκος Β΄, γερμ. Karl-Friedrich II (7 Φεβρουαρίου 1690 - 14 Δεκεμβρίου 1761) από τον Οίκο της Βυρτεμβέργης ήταν δούκας της Βυρτεμβέργης-Ελς (1704-1744).
Βιογραφία
Ήταν ο πρωτότοκος γιος του Χριστιανού-Ούλριχ Α΄ δούκα της Βυρτεμβέργης-Ελς και της Σίβυλλας-Μαρίας των Βέττιν, κόρης του Χριστιανού Α΄ δούκα της Σαξονίας-Μέρσεμπουργκ.
Το 1761 απεβίωσε στο Ελς (Πολωνικά: Ολεσνίτσα) σε ηλικία 71 ετών, άτεκνος και τον διαδέχθηκε ο νεότερος ανιψιός του Κάρολος-Χριστιανός-Έρντμαν.
Οικογένεια
Νυμφεύτηκε το 1709 τη Σίβυλλα-Καρλόττα, κόρη του Φρειδερίκου-Φερδινάνδου δούκα της Βυρτεμβέργης-Βάιλτινγκεν, γιου του Μάνφρετ Α΄ (γιου του Ιουλίου-Φρειδερίκου). Δεν απέκτησαν απογόνους.
Παραπομπές
Κατηγορία:Οίκος της Βυρτεμβέργης Κατηγορία:Αποδέκτες του Τάγματος του Λευκού Αετού (Πολωνία)
Αυτοοργανωμένα αθλητικά σωματεία
Τα αυτό-οργανωμένα αθλητικά σωματεία αποτελούν μία απάντηση ενάντια στο εμπορευματοποιημένο ποδόσφαιρο. Η αυτό-οργάνωση αφορά τον τρόπο λειτουργίας και δομής των σωματείων αυτών, με τη λήψη αποφάσεων να στηρίζεται σε αμεσοδημοκρατικές διαδικασίες προβάλλοντας το συλλογικό πνεύμα και την συνδιαμόρφωση. Στην Ελλάδα έκαναν την εμφάνιση τους στα χρόνια της κρίσης και αποτελούν μία δημιουργία ατόμων που προέρχονται από ποικίλα αντιφασιστικά, αντιεξουσιαστικά κινήματα.
Against modern football
Από τη δεκαετία του ’90 κυρίως και έπειτα το ποδόσφαιρο αρχίζει να εξελίσσεται με ραγδαίους ρυθμούς και να εμπορευματοποιείται στο μέγιστο βαθμό. Ο οικονομικός χώρος αντιλαμβάνεται τη μεγάλη του χρηματιστηριακή αξία, καθώς και την επιρροή του εξαιτίας της δημοτικότητας του, όντας το λαοφιλέστερο σπορ. Οι οπαδοί αντιδρούν στην εμπορευματοποίηση του ποδοσφαίρου καθώς βλέπουν τις παραδοσιακές αξίες τις οποίες αυτό στηριζόταν να κατακερματίζονται. Το μεγάλο κόστος των εισιτηρίων, οι υπέρογκοι μισθοί των αθλητών, ο αυξημένος έλεγχος και η καταστολή των οπαδών, τα ΜΜΕ, οι εταιρίες που επενδύουν στο ποδόσφαιρο μη έχοντας κανένα άλλο πέρα από οικονομικό ενδιαφέρον και μία σειρά ακόμη από πρακτικές ενάντια στις πρότερες αρχές του αθλητισμού. Συσπειρώνουν διάφορα οπαδικά κινήματα από διάφορες χώρες εντός του κινήματος του against modern football. Το κίνημα στρέφεται απέναντι στην σύγχρονη νεοφιλελεύθερη οπτική για το ποδόσφαιρο και στις ποδοσφαιρικές ομοσπονδίες που θεωρεί διεφθαρμένες. Η αντίδραση τους εκδηλώνεται μέσω της συνθηματολογίας τους, μέσα από αναρτημένα πανό καθώς κι από άλλες εκδηλώσεις ευαισθητοποίησης γύρω από το ζήτημα.
Τα πρώτα βήματα στην Ελλάδα
Στην Ελλάδα εν μέσω της οικονομικής και κοινωνικής κρίσης υπάρχει μία προσπάθεια των αρχών να φιμώσουν τις οπαδικές κερκίδες για πολιτικά θέματα μη επιτρέποντας πολιτικό περιεχόμενο στις κερκίδες. Ταυτόχρονα όμως στις κερκίδες παρεισφρέουν  ομάδες ακροδεξιών που εκμεταλλεύονται την κρίση με σκοπό να μεγαλώσουν τη δύναμη τους κι να προπαγανδίσουν τις ιδέες τους. Τέλος η τυφλή οπαδική βία γιγαντώνεται σαν φαινόμενο όχι μόνο στο ποδόσφαιρο αλλά σε κάθε σπορ. Με τα φαινόμενα αυτά να συναντιόνται σε μεγάλο βαθμό, αρχίζει μία ομάδα ατόμων να συσπειρώνεται. Άνθρωποι του αντιφασιστικού χώρου από διάφορα οπαδικά κινήματα δημιουργούν ένα δίκτυο ριζοσπαστών οπαδών Radical Fans United (RFU) ως μία απάντηση σε αυτά τα φαινόμενα. Προσπαθούν λοιπόν να συσπειρώσουν οπαδούς με σκοπό την πολιτικοποίηση των κερκίδων έχοντας αντιφασιστικό, αντιρατσιστικό υπόβαθρο καθώς και αντίδραση απέναντι στη κρατική καταστολή και στον έλεγχο των οπαδών. Με τη σειρά τους και μέσα από κόλπους αντιφασιστικών/αντιεξουσιαστικών κινημάτων κάνουν την εμφάνιση τους και οι αυτό-οργανωμένες ομάδες. Οι ομάδες αυτές ιδρύονται από ομάδες ατόμων που προσπαθούν να δημιουργήσουν μία ουτοπία του αθλητισμού και του οπαδισμού όπως την ονειρευόταν. Οι αυτό-οργανωμένες ομάδες χαρακτηρίζονται από ιδέες όπως η ισότητα, η αλληλεγγύη, η ευγενής άμιλλα, ο αντιφασισμός, ο αντιρατσισμός, ο αντισεξισμός –στηρίζουν τις ΛΟΑΤΚΙ κοινότητες χαρακτηριστικό είναι οι φανέλες να έχουν τα χρώματα τους- και προσπαθούν να τις προωθήσουν μέσω του αθλητισμού αλλά και άλλων εκδηλώσεων του. Χρησιμοποιούν τον αθλητισμό αλλά αποτελούν και ένα κοινωνικό πείραμα όντας μικρές ομάδες ατόμων οι οποίες οργανώνονται με διαφορετικό τρόπο από τον σύνηθες που συναντάμε στις σύγχρονες κοινωνίες.
Δομή και τρόπος λειτουργίας (αυτοδιαχείριση)
Η Οικονομική Κρίση της Ευρωζώνης, στις Νότιες χώρες της Ευρώπης , επέφερε πέρα από οικονομικές συνέπειες και κοινωνικές που έχρηζαν προς αντιμετώπιση. Δημιουργήθηκε έντονη αμφισβήτηση του νεοφιλελεύθερου συστήματος και αναζητήθηκαν νέα εναλλακτικά μοντέλα κοινωνικής οργάνωσης που αντιπροσωπεύουν τις έννοιες της αλληλεγγύης και της αυτονομίας. Μέσα από τα κοινωνικά κινήματα και από ομάδες ανθρώπων, δημιουργήθηκαν εναλλακτικά εγχειρήματα όπως είναι οι συλλογικές κουζίνες , τα εναλλακτικά ανταλλακτικά δίκτυα και τα αυτό-οργανωμένα αθλητικά σωματεία που δρουν πέρα από τους κρατικούς θεσμούς και τις κυρίαρχες μορφές του καπιταλισμού. Οι συλλογικότητες αυτές, λειτουργούν αυτόνομα και αντι-ιεραρχικά χρησιμοποιώντας αμεσοδημοκρατικές διαδικασίες όπως είναι οι συνελεύσεις και θέτονται ζητήματα προς επίλυση που αφορούν καθημερινές δραστηριότητες τόσο της οικονομικής όσο και της κοινωνικής ζωής. Στοχεύουν σε μια ισότιμη κοινωνία που απομακρύνεται από ρατσιστικές ιδεολογίες όπως αυτές του φασισμού. Τα αυτό-οργανωμένα αθλητικά σωματεία εμφανίζονται στην Ελλάδα κατά την διάρκεια της οικονομικής κρίσης, ως κοινότητες αντίστασης στην εκάστοτε εξουσία. Δραστηριοποιούνται στο πλαίσιο ενός ερασιτεχνικού αθλητισμού και διαφοροποιούνται από τα υπόλοιπα αθλητικά σωματεία ως προς τον τρόπο οργάνωσής τους και λειτουργίας τους, αφού δεν χρησιμοποιούν χορηγούς ,διαφημίσεις και διοικήσεις. Τα λειτουργικά τους έξοδα καλύπτονται από την αυτοχρηματοδότηση των ίδιων των αθλητών και των ατόμων που ανήκουν σε αυτά και  μέσα από εκδηλώσεις και φεστιβάλ .Για την λήψη αποφάσεων συντάσσεται η Γενική Συνέλευση στην οποία συμμετέχουν όλα τα ενεργά μέλη. Οι συνελεύσεις αυτές, γίνονται ανά τακτά χρονικά διαστήματα με οριζόντιες αμεσοδημοκρατικές διαδικασίες. Στις συνελεύσεις συμμετέχουν τόσο οι αθλητές/αθλήτριες του σωματείου και όσοι ακολουθούν την ομάδα από οποιοδήποτε ρόλο. Το κάθε μέλος, έχει το δικαίωμα να αντιπροτείνει με το να χρησιμοποιεί εμπεριστατωμένα επιχειρήματα .Τα σωματεία αυτά , χρησιμοποιούν ασυνήθιστα ονόματα που έχουν εμπνευστεί από διάφορους αγωνιστές των λαϊκών κινημάτων και συναντιούνται σε όλη την γεωγραφική έκταση της Ελλάδας.
Κοινωνικές Δράσεις
Με την κοινωνικοπολιτική δράση των συλλογικοτήτων αυτών και των μελών τους να είναι έντονη συναντάμε τις ομάδες αυτές να «παίζουν μπάλα» σε εξω-αγωνιστικά ζητήματα. Είναι συχνή η παρουσία τους σε πορείες διαμαρτυρίας που είναι σύμφωνες με τις ιδέες τους. Οργανώνουν πολιτισμικές εκδηλώσεις (βιβλιοπαρουσιάσεις, προβολή ταινιών κ.α.). Ακόμη πολλές είναι και οι δράσεις τους σε ανθρωπιστικό επίπεδο μένοντας πιστοί στις ιδέες αλληλεγγύης που τους χαρακτηρίζουν. Μέσω των δράσεων τους στέκονται έμπρακτα πλάι στους μετανάστες/πρόσφυγες, στους άπορους καθώς και σε όποια άλλη κοινωνική ομάδα μπορεί να χρειάζεται στήριξη.
Πηγές
Κατηγορία:Αθλητισμός
Ελίνα Ακριτίδου
Η Ελίνα (Ελένη) Ακριτίδου (Αθήνα, 29 Μαρτίου 1972) είναι Ελληνίδα ηθοποιός.
Πρώτα Χρόνια
Το 1992 με την έναρξη της ιδιωτικής τηλεόρασης σε ηλικία 18 ετών είδε στις αγγελίες εφημερίδας ότι ζητούνται νέες κοπέλες για εργασία ως τηλεπαρουσιάστριες στον νεοσύστατο τότε τηλεοπτικό σταθμό ANT1. Η Ακριτίδου πήγε στο casting για τη δουλειά αυτή έτσι ώστε να μπορεί να καλύπτει τα έξοδα των σπουδών της στην Κοινωνιολογία. Εκεί ο πρόεδρος του καναλιού Μίνως Κυριακού την ενημέρωσε πως δεν θα ήταν κατάλληλη για τη θέση της παρουσιάστριας άλλα της έκλεισε ραντεβού με τον σκηνοθέτη Νίκο Φώσκολο που θα ξεκινούσε μία νέα σειρά και έψαχνε πρωταγωνίστρια. Έτσι πήρε το ρόλο της κοινωνικής λειτουργού Δώρας στην καθημερινή σειρά «Η Λάμψη», υποσχόμενη στον σκηνοθέτη και σεναριογράφο της σειράς Νίκο Φώσκολο να σπουδάσει υποκριτική. Παράλληλα με το ρόλο στο βασικό καστ της σειράς δαχτυλογραφούσε τα κείμενα του σήριαλ για να έχει επιπλέον εισόδημα.
Καριέρα
Στη «Λάμψη» έμεινε για περίπου δύο σεζόν μέχρι δηλαδή και το 1993. Παράλληλα με την δεύτερη σεζόν της καθημερινής σειράς, είχε και τον πρωταγωνιστικό ρόλο στην αστυνομική σειρά «Τμήμα Ηθών» υποδυόμενη μία αστυνομικό, ενώ συμμετείχε και στη σατιρική εκπομπή «Όχι στα νέα του Ant1» αλλά και στο «Χάρρυ Κλυνν Show».
Τη σεζόν 1993-1994, ο Νίκος Φώσκολος ξεκίνησε και τη δεύτερη καθημερινή του σειρά στον ANT1 το «Καλημέρα Ζωή». Ύστερα από πρόταση συνέχισαν την συνεργασία τους και στη νέα σειρά στην οποία έχει διπλό πρωταγωνιστικό ρόλο για τα πρώτα επεισόδια, υποδυόμενη τις δύο (δίδυμες) κόρες του μεγιστάνα Λεωνίδα Άρχου, Ολίνα και Ξένια. Ο χαρακτήρας της Ολίνας Άρχου σκοτώνεται στο πρώτο κιόλας επεισόδιο και η ηθοποιός συνεχίζει με τον ρόλο της Ξένιας Άρχου. Το 1997, ύστερα από τέσσερις κύκλους και 1.100 επεισόδια ανακοινώνει την αποχώρησή της από το πρωταγωνιστικό καστ της σειράς. Ακολουθεί ο ρόλος της Ζωής στην κωμική σειρά «C' est la vie» στο MEGA όπου πρωταγωνιστεί με τον Πέτρο Φιλιππίδη τη σεζόν 1997-1998.
Μετά το τέλος της εβδομαδιαίας σειράς, δέχεται πρόταση και πάλι για καθημερινό σήριαλ από το Mega Channel. Έτσι από τη σεζόν 1998-1999, υποδύεται την Αλεξάνδρα Μακρή στην μακροβιότερη σειρά του Mega Channel «Απαγορευμένη Αγάπη». Η σειρά σημειώνει μεγάλη επιτυχία καθώς ο έρωτας της Αλεξάνδρας Μακρή, μίας πλούσιας κοπέλας που ερωτεύεται τον βιολογικό της αδερφό χωρίς να γνωρίζει την μεταξύ τους συγγένεια, απασχολεί αρκετά το κοινό για πέντε περίπου χρόνια. Τη σεζόν 2001-2002, πέρα από την παρουσία της στον τέταρτο κύκλο της «Απαγορευμένης Αγάπης», πρωταγωνιστεί στη σειρά μυστηρίου «Επιφάνεια» στο ίδιο κανάλι. Από το 2004 η παρουσία του χαρακτήρα της Αλεξάνδρας Μακρή στην καθημερινή σειρά αρχίζει και μειώνεται ενώ το 2005 αποχωρεί οριστικά από τη σειρά στον έβδομο κύκλο της.
Ακολουθούν συμμετοχές σε επεισόδια των σειρών «Το Κόκκινο Δωμάτιο» το 2005, «Οι ιστορίες του αστυνόμου Μπέκα» το 2007 και «Αληθινοί Έρωτες» το 2008. Το 2012, επιστρέφει τηλεοπτικά με το ρόλο της δικηγόρου Μάχης Πετρίδου στην καθημερινή σειρά «Είναι στιγμές» για 27 επεισόδια. Τη σεζόν 2014-2015 πρωταγωνιστεί μαζί με την Μαρία Σολωμού στην κωμική σειρά «Μάνα Χ Ουρανού» έχοντας το ρόλο της Μαριλίζας Παπαγιαννακοπούλου. Από το 2017 μέχρι το 2019 πρωταγωνίστησε στην καθημερινή σειρά του Alpha TV «Το Τατουάζ» σε σκηνοθεσία Ανδρέα Γεωργίου.
Προσωπική Ζωή
Στα μέσα της δεκαετίας του 1990 έκανε τον πρώτο της γάμο και χώρισε λίγο καιρό μετά.
Το 2000, ξεκίνησε την σχέση της με τον σκηνοθέτη Γιώργο Κουτσουδάκη με τον οποίο απέκτησε τρία παιδιά, την Ρωξάνη (2002), τον Νικόλα (2006) και τον Αλέξανδρο (2009). Ο γάμος τους πραγματοποιήθηκε το 2007.
Παραπομπές
Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί τηλεόρασης
Κόουλ Όλντριτς
Ο Κόουλ Ντέιβιντ Όλντριτς (Cole David Aldrich· γενν. στις 31 Οκτωβρίου 1988) είναι Αμερικανός πρώην επαγγελματίας καλαθοσφαιριστής. Στο παρελθόν έπαιξε για τους Οκλαχόμα Σίτι Θάντερ, Χιούστον Ρόκετς, Σακραμέντο Κινγκς, Νιου Γιορκ Νικς, Λος Άντζελες Κλίπερς και Μινεσότα Τίμπεργουλβς. Έπαιξε τρία χρόνια στο κολεγιακό μπάσκετ με το Πανεπιστήμιο του Κάνσας προτού επιλεγεί από τους Νιου Όρλεανς Χόρνετς (τώρα Πέλικανς) με την 11η συνολική επιλογή στο ντραφτ του NBA του 2010.
Πρώιμη ζωή
Ο Όλντριτς γεννήθηκε στις 31 Οκτωβρίου 1988 στο Μπέρνσβιλ της Μινεσότα. Φοίτησε στο Λύκειο Μπλούμινγκτον Τζέφερσον στο Μπλούμινγκτον της Μινεσότα. Ως ανώτερος, ονομάστηκε παίκτης της χρονιάς από την St. Paul Pioneer Press και τη Minneapolis Star-Tribune.
Θεωρούμενος υποσχόμενος τεσσάρων αστέρων από το Rivals.com, ο Όλντριτς κατατάχθηκε ως ο υπ' αριθμόν 6ος σέντερ και ο 30ός παίκτης στη χώρα το 2007.
Πρωτοετής
μικρογραφία| Ο Κόουλ Όλντριτς απέναντι στο Αϊόβα Στέιτ στις 24 Ιανουαρίου 2009 Κατά τη διάρκεια της περιόδου 2007–08 στο Κάνσας, την πρωτοετή χρονιά του Όλντριτς, ο χρόνος παιχνιδιού του ήταν περιορισμένος λόγω του ότι έπαιζε πίσω από τους μελλοντικούς ντραφτ του NBA Ντάρελ Άρθουρ, Σάσα Κάουν και Ντάρνελ Τζάκσον. Είχε κατά μέσο όρο τρία ριμπάουντ και 2,8 πόντους ανά παιχνίδι σε 8,3 λεπτά συμμετοχής κατά τη διάρκεια της κανονικής περιόδου. Στατιστικά, η καλύτερη επίδοση του Όλντριτς ήταν ένας αγώνας με 11 πόντους και 11 ριμπάουντ σε μία νίκη επί του Τέξας Τεκ στις 3 Μαρτίου 2008. Πιθανώς το πιο κρίσιμο παιχνίδι για τον Όλντριτς ήταν κατά τη διάρκεια του Φάιναλ Φορ μεταξύ του Κάνσας και της Βόρειας Καρολίνας στις 5 Απριλίου 2008, όταν έπαιξε μόνο 16 λεπτά αλλά κατάφερε να πάρει 8 ριμπάουντ και να πετύχει 7 πόντους μαζί με 4 τάπες ενώ έπαιξε επίσης αποτελεσματική άμυνα απέναντι στον Εθνικό Παίκτη της Χρονιάς Τάιλερ Χάνσμπρο, βοηθώντας να οδηγήσει το Κάνσας στον αγώνα εθνικού πρωταθλήματος NCAA. Στη συνέχεια νίκησαν τους Μέμφις Τάιγκερς για να κατακτήσουν το πρώτο τους πρωτάθλημα από το 1988.
Δευτεροετής
Με την αποχώρηση των υπολοίπων ψηλών των Τζέιχοκ για το ντραφτ του ΝΒΑ, ο Όλντριτς έγινε ο κορυφαίος ψηλός που ξεκίνησε τη δευτεροετή χρονιά του. Στα πρώτα 29 παιχνίδια, σημείωσε ένα νταμπλ-νταμπλ μέσο όρο με 15,1 πόντους και 10,8 ριμπάουντ σε 29,7 λεπτά συμμετοχής ανά αγώνα. Πήρε 20 ριμπάουντ, υψηλό σταδιοδρομίας, σε μία νίκη με 87–78 επί της Οκλαχόμα στις 23 Φεβρουαρίου 2009. Στις 8 Μαρτίου 2009, ο Όλντριτς επιλέχτηκε στην πρώτη ομάδα της Διάσκεψης Μπιγκ 12 της περιόδου 2008–09.
Στις 22 Μαρτίου 2009 ο Όλντριτς κατέγραψε το πρώτο επίσημο τριπλ-νταμπλ στην ιστορία της ομάδας καλαθοσφαίρισης του Κάνσας απέναντι στο Ντέιτον στον δεύτερο γύρο του τουρνουά NCAA. Ο Όλντριτς συγκέντρωσε 13 πόντους, 20 ριμπάουντ και 10 τάπες σε μία νίκη με 60–43, η οποία ήταν το δεύτερο τριπλ-νταμπλ στην ιστορία του NCAA που περιλαμβάνει τάπες, ενώ ο πρώην σέντερ του LSU Σακίλ Ο'Νιλ κατέγραψε το άλλο. Τη Δευτέρα 13 Απριλίου, ο Όλντριτς ανακοίνωσε ότι θα επέστρεφε στο Πανεπιστήμιο του Κάνσας για τη τριτοετή χρονιά.
Τριτοετής
Κέρδισε τον τίτλο του Ακαδημαϊκού Παναμερικανού της χρονιάς στο κολέγιο μπάσκετ την περίοδο 2009–10 όπως επιλέχθηκε από την CoSIDA και παρουσιάστηκε από το περιοδικό ESPN. Τελείωσε την κολεγιακή δράση του στο κολέγιο με το απόλυτο 55–0 στο Allen Fieldhouse.
Οκλαχόμα Σίτι Θάντερ (2010–2012)
Στις 24 Νοεμβρίου 2010, οι Θάντερ μετέθεσαν τον Όλντριτς στους Τάλσα 66ερς του NBA D-League. Ανακλήθηκε στις 6 Δεκεμβρίου 2010, αλλά στάλθηκε πίσω στην Τάλσα στις 30 Δεκεμβρίου 2010 Ανακλήθηκε ξανά στις 2 Φεβρουαρίου 2011 και διορίστηκε για τρίτη φορά στις 30 Μαρτίου 2011 Ο Όλντριτς έφτασε στους Τελικούς του ΝΒΑ το 2012 με τους Θάντερ, αλλά η ομάδα έχασε από τους Μαϊάμι Χιτ.
Χιούστον Ρόκετς (2012–2013)
Τον Οκτώβριο του 2012, οι Όλντριτς, Τζέιμς Χάρντεν, Ντέκουαν Κουκ και Λάζαρ Χέιγουορντ ανταλλάχθηκαν στους Χιούστον Ρόκετς για τους Κέβιν Μάρτιν, Τζέρεμι Λαμπ και επιλογές για ντραφτ.
Σακραμέντο Κινγκς (2013)
Στις 20 Φεβρουαρίου 2013 ο Όλντριτς ανταλλάχθηκε στους Σακραμέντο Κινγκς μαζί με τον Τόνι Νταγκλας και τον Πάτρικ Πάτερσον με αντάλλαγμα τους Φρανθίσκο Γαρθία, Τόμας Ρόμπινσον και Τάιλερ Χάνικατ.
Νιου Γιορκ Νικς (2013–2015)
Στις 11 Ιουλίου 2014 ο Όλντριτς υπέγραψε εκ νέου με τους Νικς. Στις 11 Απριλίου 2015, σημείωσε 19 πόντους, υψηλό σταδιοδρομίας, σε μία νίκη με 80–79 επί των Ορλάντο Μάτζικ.
Λος Άντζελες Κλίπερς (2015–2016)
Στις 13 Ιουλίου 2015 ο Όλντριτς υπέγραψε με τους Λος Άντζελες Κλίπερς. Στις 13 Ιανουαρίου 2016, με τον βασικό σέντερ Ντε Άντρε Τζόρνταν εκτός, ο Όλντριτς είχε το καλύτερο παιχνίδι της περιόδου με 19 πόντους και 7 ριμπάουντ σε μία νίκη με 104–90 επί των Μαϊάμι Χιτ. Στις 8 Απριλίου 2016, κατέγραψε 21 πόντους και 18 ριμπάουντ (και τα δύο υψηλά της χρονιάς) και πέντε κλεψίματα, υψηλό αγωνιστικής δράσης, σε μία νίκη με 102–99 στην παράταση επί των Γιούτα Τζαζ.
Μινεσότα Τίμπεργουλβς (2016–2018)
Στις 13 Ιουλίου 2016 ο Όλντριτς υπέγραψε τριετές συμβόλαιο 22 εκατομμυρίων δολαρίων με τους Μινεσότα Τιμπεργούλβς.
Στις 30 Ιουνίου 2018 οι Τίμπεργουλβς αποδέσμευσαν τον Όλντριτς.
Στις 18 Σεπτεμβρίου 2018 ο Όλντριτς υπέγραψε με τους Ατλάντα Χοκς αλλά οι Χοκς τον αποδέσμευσαν από τις 2 Οκτωβρίου 2018 ως το πρώτο τους κόψιμο στην προετοιμασία.
Τιαντζίν Γκόλντεν Λάιονς (2018)
Στις 10 Οκτωβρίου 2018 ο Όλντριτς υπέγραψε με τους Τιαντζίν Γκόλντεν Λάιονς του Κινεζικού Πρωταθλήματος.
Νεόφυτος
Το ελληνικό όνομα Νεόφυτος μπορεί να αναφέρεται σε κάποιο από τα παρακάτω πρόσωπα, κυρίως της Χριστιανικής Εκκλησίας, καθώς νεόφυτος σήμαινε ειδικότερα τον άνθρωπο που έγινε πρόσφατα Χριστιανός:
Φρουέλα Β΄ των Αστουριών
Ο Φρουέλα Β΄, ισπαν.: Fruela ή Froila II, (π. 875–Ιούλιος 925) ήταν βασιλιάς των Αστουριών από το τέλος τού πατέρα του, Αλφόνσο Γ΄ της Αστούριας, το 910 μέχρι το τέλος του. Όταν απεβίωσε ο πατέρας του, το βασίλειο χωρίστηκε: ο τρίτος γιος Φρουέλα Β΄ πήρε την αρχική μερίδα (τις Αστούριες), ο δεύτερος Oρδόνιο Β΄ έλαβε τη Γαλικία και ο μεγαλύτερος Γκαρθία Α΄ πήρε το Λεόν. Ως βασιλιάς των Αστουριών, είχε τη δουλειά να εδραιώσει την περιοχή, που αργότερα ονομάστηκε Καστίλη και να κρατήσει υπό έλεγχο τις υποθέσεις της.
Βιογραφία
Μητέρα τού Φρουέλα ήταν η Χιμένα από την Παμπλόνα. Ο ίδιος νυμφεύτηκε δύο φορές, πρώτα με μία γυναίκα άγνωστης καταγωγής που ονομαζόταν Νουνίλα ή Νουνιλόνα (όψιμες πηγές την καθιστούν μέλος της δυναστείας των Βάσκων Χιμένεθ, αλλά αυτό δεν υποστηρίζεται). Η δεύτερη σύζυγός του, Ουρράκα, σύμφωνα με τον Iμπν Χαλντούν και τον Iμπν Χαζμ, ήταν κόρη του κυβερνήτη Μπανού Κασί της Tουδέλα. Παντρεύτηκαν το 917.
Ο Φρουέλα Β΄ διατηρούσε καλές σχέσεις με τον αδελφό του Oρδόνιo Β΄, ο οποίος είχε την ηγεμονία. Συνεργάστηκαν στην Ανακατάκτηση και ο Φρουέλα Β΄ υπέγραψε τα διπλώματα του Oρδόνιo Β΄ ως Froila rex με τη δεύτερη σύζυγό του, Urraca regina. Όταν ο Oρδόνιο Β΄ απεβίωσε το 924, οι μεγιστάνες αγνόησαν τους κληρονόμους του και εξέλεξαν τον Φρουέλα Β΄ ως βασιλιά. Ο Φρουέλα Β΄ δεν ήταν ποτέ δημοφιλής στους ευγενείς και τους υπηκόους του, και η εκλογή του αμφισβητήθηκε από ορισμένους, οι οποίοι τη βλέπουν ως πιθανό σφετερισμό. Δολοφόνησε τον Γκεβούλδo και τον Aρεσίνδo, γιους του Oλμούνδo, οι οποίοι ισχυρίστηκαν ότι κατάγονταν από τον βασιλιά Βιτίζα και έτσι αποξένωσε περαιτέρω τους ευγενείς. Γι' αυτό, λέει ένας χρονικογράφος, καταδικάστηκε σε βασιλεία μόνο 14 μηνών. Σύμφωνα με τον Ραμόν Μενέντεθ Πιδάλ, εξόρισε τον επίσκοπο Φρουνίμιo του Λεόν, συγγενή του Oλμούνδo. Όποια κι αν ήταν η περίπτωση, βασίλευσε για μόλις 14 ακόμη μήνες και απεβίωσε στις αρχές του καλοκαιριού του 925, όπως λένε ορισμένες πηγές, αφού προσβλήθηκε από λέπρα. Μετά το τέλος του Φρουέλα Β΄, υπήρξαν αρκετοί ανταγωνιστές για τα εδάφη του, συμπεριλαμβανομένου του νεότερου αδελφού του Ραμίρo (ο οποίος φαίνεται να νυμφεύτηκε τη χήρα βασίλισσα Ουρράκα μπιντ Κασί και χρησιμοποίησε τον βασιλικό τίτλο, αλλά τελικά απέτυχε) και οι γιοι του αδελφού του Oρδόνιο Β΄, μαζί με τους δικούς του μικρούς γιους. Υπάρχει κάποια συζήτηση για την άμεση διαδοχή, αν και τελικά, η οικογένειά του έχασε τον αδελφό του Oρσόνιo Β΄.
Οικογένεια
Σύμφωνα με τον επίσκοπο Πελάγιο, άφησε τρεις γιους από τη Nουνίλα: τον
Η δεύτερη σύζυγός του Ουρράκα ήταν κόρη του Μπανού Κασί, κυβερνήτη της Tουδέλα. Παντρεύτηκαν το 917.
Εξωτερικοί σύνδεσμοι
Κατηγορία:Οίκος των Αστουριών-Λεόν
Καλμαλίνη
thumb|250px|right|Χημική δομή: ακετυλοσαλικυλικό οξύ. thumb|Χημική δομή: καφεΐνη. Η καλμαλίνη (αγγλ. kalmaline) ήταν φαρμακευτικό σκεύασμα το οποίο παράγονταν στην Ελλάδα από τη δεκαετία του 1960 και είχε πολλαπλές αναλγητικές ιδιότητες. Σήμερα δεν κυκλοφορεί πλέον.
Δραστικές ουσίες
Η καλμαλίνη χημικώς αποτελούνταν από δύο δραστικά συστατικά: α) το ακετυλοσαλικυλικό οξύ (αγγλ. acetylsalicylic acid), το οποίο είναι γνωστό ότι συνδυάζει ισχυρή αντιπυρετική, αναλγητική και αντιφλεγμονώδης δράση, β) την καφεΐνη (αγγλ. caffeine), της οποίας η βιοχημική δράση σχετίζεται άμεσα με τις δύο μεθυλοξανθίνες, τη θεοφυλλίνη και τη θεοβρωμίνη, και συνεπώς έχει δραστική φαρμακολογική επίδραση τόσο στο κεντρικό νευρικό σύστημα, όσο και στην περιφέρεια.
Ενδείξεις
Η καλμαλίνη στην Ελλάδα υπήρξε -ιστορικά- ένα φάρμακο παυσίπονο που είχε ευρεία χρήση στην ελληνική αγορά ενώ κυκλοφορούσε και σε χώρες του εξωτερικού. Χρησιμοποιούνταν ευρέως για να εξουδετερώνει: ημικρανίες, οδονταλγίες, νευραλγίες, ρευματισμούς, περιοδικούς πόνους, καθώς επίσης και κρυολογήματα, πυρετό και γρίπη. Αναφέρεται ότι δεν προκαλούσε ενόχληση στο στομάχι.
Πηγές
Κατηγορία:Αναλγητικά Κατηγορία:Μη στεροειδή αντιφλεγμονώδη φάρμακα
Μοχάμεντ Μπασιντάουα
O Μοχάμεντ Σαλίμ Μπασιντάουα ( محمد سالم باسندوة, γεννηθείς την 4η Απριλίου 1935) είναι ένας Υεμένιος πολιτικός που διετέλεσε Πρωθυπουργός της χώρας, την περίοδο 10 Δεκεμβρίου 2011 - 24 Σεπτεμβρίου 2014.
Βιογραφία
Ο Μπασιντάουα έχει γεννηθεί στο Άντεν. Το 1993-94 διετέλεσε Υπουργός Εξωτερικών. Ήταν μέλος του κυβερνώντος κόμματος της Υεμένης, αλλά στις αρχές της δεκαετίας του 2000 παραιτήθηκε. Στη συνέχεια, παρατάχθηκε με την αντιπολίτευση για τον Προέδρο Αλί Αμπντουλάχ Σαλέχ, ως ανεξάρτητος πολιτικός.
Την 31η Αυγούστου 2013, ο Μπασιντάουα γλίτωσε από μια απόπειρα δολοφονίας που έγινε όταν ένοπλοι πυροβόλησαν τη συνοδεία του.
Την 21η Σεπτεμβρίου 2014, ο Μπασιντάουα παραιτήθηκε από την θέση του Πρωθυπουργού, την ίδια μέρα που οι επαναστάτες Χούθι κατέλαβαν τη Σαναά, την πρωτεύουσα της Υεμένης. Την 24η Σεπτεμβρίου, ο Αμπντουλάχ Μοχσέν αλ-Ακούα άρχισε να ασκεί καθήκοντα πρωθυπουργού.
Παραπομπές
Κατηγορία:Πρωθυπουργοί της Υεμένης Κατηγορία:Υεμενίτες πολιτικοί
Bibcode
Ο κωδικός bibcode είναι αναγνωριστικός από ένα αριθμός αστρονομικών συστημάτων δεδομένων ώστε να ορίζονται αναφορές στην επιστημονική γραμματεία. Ο bibcode αναπτύχθηκε για να χρησιμοποιείται στην αστρονομική βάση δεδομένων SIMBAD καθώς και στην βάση δεδομένων NASA/IPAC Extragalactic Database (NED), χρησιμοποιείται όμως πλέον πολύ ευρύτερα, όπως για παράδειγμα, στο Astrophysics Data System της NASA. Ο κωδικός έχει σταθερό μήκος 19 χαρακτήρων και έχει την μορφή
<tt>YYYYJJJJJVVVVMPPPPA</tt> ,